User:Drtoon.bt/sandbox

ประวัติ
สุกิจ เจริญรัตนกุล เกิดเมื่อวันที่ 2 มีนาคม พ.ศ. 2495 ภูมิลำเนาเดิมจังหวัดลพบุรี เริ่มต้นชีวิตราชการเป็นอาจารย์รัฐศาสตร์  เมื่อปี พ.ศ. 2523 ดำรงตำแหน่งรองศาสตราจารย์ 9 คณะรัฐศาสตร์ มหาวิทยาลัยรามคำแหง ตุลาคม 2531-กรกฎาคม 2536 (ช่วยราชการสำนักเลขาธิการนายกรัฐมนตรี มีนาคม 2532-มกราคม 2535)  จากนั้นในเดือนสิงหาคม 2536 จึงโอนย้ายไป เป็นข้าราชการพลเรือนสามัญในสังกัดกรมการปกครอง กระทรวงมหาดไทย ในตำแหน่งเจ้าหน้าที่ฝึกอบรม 8 วิทยาลัยการ ปกครอง กระทรวงมหาดไทย และได้รับการแต่งตั้งให้ดำรงตำแหน่งนายอำเภอเมืองนนทบุรี เมื่อเดือนตุลาคม 2536 ผู้อำนวยการส่วนพัฒนารายได้ท้องถิ่น กรมการปกครอง ตุลาคม 2537 ปลัดจังหวัดสุโขทัย ตุลาคม 2538-กันยายน 2540 ปลัดจังหวัดปราจีนบุรี ตุลาคม 2540 ปลัดจังหวัดฉะเชิงเทรา ตุลาคม 2541 รองผู้ว่าราชการจังหวัดลำพูน ตุลาคม 2542-กันยายน 2544 รองผู้ว่าราชการจังหวัดสุโขทัย ตุลาคม 2544 รองผู้ว่าราชการจังหวัดฉะเชิงเทรา ตุลาคม 2545 ผู้ว่าราชการจังหวัดสุโขทัย ตุลาคม 2546-พฤศจิกายน 2549 ผู้ตรวจราชการกระทรวงมหาดไทย พฤศจิกายน 2549-พฤษภาคม 2551 รองปลัดกระทรวง มหาดไทย พฤษภาคม 2551-ตุลาคม 2551 อธิบดีกรมส่งเสริมการปกครองท้องถิ่น ตุลคม 2551-มีนาคม 2552 ผู้ตรวจราชการ กระทรวงมหาดไทย มีนาคม 2552-กันยายน 2554 และอธิบดีกรมการปกครอง ตุลาคม 2554-กันยายน 2555

การศึกษา
ศศ.บ. (รัฐศาสตร์) มหาวิทยาลัยเชียงใหม่ พฤศจิกายน พ.ศ. 2517, M.A. (Pol. Sc.) Eastern New Mexico University U.S.A., มิถุนายน พ.ศ. 2519, Cert. of Advanced Studies (Pol. Sc. & Pub. Ad. – Equivalent to Ph.M. of Oxford Univ., U.K.) Northern Illinois University. U.S.A. ธันวาคม พ.ศ. 2522  ผ่านการฝึกอบรมหลักสูตรการบริหารงานบุคคล และหลักสูตร การวิจัยทางสังคมศาสตร์ University of Essex, England เมื่อเดือนสิงหาคม พ.ศ. 2524 และเดือนกรกฎาคม พ.ศ. 2526 ตามลำดับ อบรมหลักสูตรนักปกครองระดับสูง รุ่นที่ 31 (นปส. 31) มีนาคม-กรกฎาคม พ.ศ. 2537 และหลักสูตรวิทยาลัย ป้องกันราชอาณาจักร รุ่นที่ 43 (วปอ. 43) ตุลาคม 2543-กันยายน 2544

ผลงานทางวิชาการ
เขียนและเป็นบรรณาธิการแต่งตำรารัฐศาสตร์ 5 เล่ม อาทิ การเมือง-การบริหารราชการไทย : รวมบทความของนักวิชาการ ชาวต่างประเทศ ภาค 1-ภาค 6 (พ.ศ. 2529), และ วิเคราะห์การเมือง (พ.ศ. 2530) เป็นต้น  เขียนและแปลบทความวิชาการ ประมาณ 20 เรื่อง อาทิ "กระบวนทัศน์การศึกษารัฐประศาสนศาสตร์ ของ Vincent Ostrom," วารสารพัฒนบริหารศาสตร์ (ตุลาคม 2524) ; "Policy Analysis Approach," Thai Journal of Development Administration (January 1983) ; และ "กรณีศึกษาลักษณะผู้นำของ Woodrow Wilson," รัฎฐาภิรักษ์ (มกราคม-มีนาคม 2544) เป็นต้น

ผลงานดีเด่นและเกียรติประวัติ
เคยเป็นผู้ยกร่างกฏกระทรวงและระเบียบกระทรวงมหาดไทยหลายฉบับที่เป็นกฏหมายลูกของ พ.ร.บ. องค์การบริหารส่วนตำบล พ.ศ. 2537  เป็นผู้ริ่เริ่มดำเนินโครงการ “บ้านพี่เมืองน้อง” ซีอาน มณฑลฉ่านซี สาธารณรัฐประชาชนจีนกับจังหวัดสุโขทัย เมื่อปี พ.ศ. 2547-2549 คู่ขนานกับการบุกเบิกเส้นทางท่องเที่ยวเมืองมรดกโลก “กรุงเทพ-สุโขทัย-ซีอาน-หลวงพระบาง-เสียมราฐ” ของสายการบินบางกอกแอร์เวย์ส โครงการบ้านพี่เมืองน้องฯ ทำให้นักเรียนในจังหวัดสุโขทัยได้รับทุนจากมณฑลฉ่านซีให้ไป ศึกษาต่อในสาขาวิชาชีพพยาบาล และสาขาวิชาภาษาจีนกลางที่มหาวิทยาลัยซีอานปี 4-5 คน รวมทั้งการแลกเปลี่ยนครูภาษาจีนกลางจากเมืองซีอานให้มาสอนภาษาจีนในระดับประถมและมัธยมที่โรงเรียนจีนกวางตง จังหวัดสุโขทัย ปีละ  3-4 คน  ในช่วงที่เป็นอธิบดีกรมส่งเสริมการปกครองท้องถิ่น เคยทำบันทึกกรมส่งเสริมการปกครองท้องถิ่น ที่ มท 0801.2/2729 ลงวันที่ 11 มีนาคม 2552 เสนอแนวทางให้ประธานคณะกรรมการกระจายอำนาจฯ (นายกรัฐมนตรี)ดำเนินการลดความเหลื่อมล้ำรายได้อย่างมหาศาลระหว่างเมืองพัทยาและเทศบาลนครกับองค์การบริหารส่วนตำบลขนาดเล็กในชนบท และในช่วงที่ดำรงตำแหน่งอธิบดีกรมการปกครองได้เป็นผู้บุกเบิกงานบัตรประชาชนไทยในต่างประเทศ อันเป็นที่มาของการลงนามข้อตกลงระหว่างกระทรวงมหาดไทยกับกระทรวงต่างประเทศว่าด้วยการจัดทำบัตรประชาชนให้แก่ผู้มีสัญชาติไทยที่อาศัยอยู่ในต่างประเทศ โดยเริ่มนำร่องดำเนินการในสถานทูตและกงสุลไทย 6 แห่ง คือรัฐนิวยอร์ค รัฐแคลิฟอร์เนีย สหรัฐอเมริกา กรุงเบอร์ลิน สหพันธ์สาธารณรัฐเยอรมันนี มหานครซิดนีย์ ประเทศออสเตรเลีย ประเทศสิงคโปร์ และสาธารณรัฐจีน (ไต้หวัน) โดยให้สามารถยื่นคำร้องขอทำบัตรประชาชนใบใหม่ทดแทนบัตรใบเดิมที่หมด อายุ ชำรุด หรือสูญหาย ในความรับผิดชอบเกี่ยวกับอาวุธปืนได้ดำเนินการระงับการขออนุญาตจัดตั้งร้านค้าจำหน่ายอาวุธปืนและ กระสุนปืนที่มีอยู่แล้วเป็นจำนวนมากในประเทศไทย รวมทั้งระงับการอนุญาตให้สั่งซื้อนำเข้าอาวุธปืนสั้นชนิดพกพาติดตัวที่มีการซื้อขายตามร้านค้าและโครงการสวัสดิการปืนกรมการปกครอง เคยได้รับพระราชทานเครื่องราชอิสริยาภรณ์ ORDE VAN ORANJE – NASSAU จาก Queen Beatirx แห่งราชวงศ์ Orange ราชอาณาจักรเนเธอร์แลนด์ เมื่อเดือนมกราคม พ.ศ. 2547 และเคยได้รับประกาศเกียรติคุณนักศึกษาเก่ามหาวิทยาลัยเชียงใหม่ดีเด่นสาขาบริหารราชการ พ.ศ. 2548

เครื่องราชอิสริยาภรณ์

 * พ.ศ. 2551 – Order of the White Elephant - Special Class (Thailand) ribbon.svg เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
 * พ.ศ. 2546 – Order of the Crown of Thailand - Special Class (Thailand) ribbon.svg เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
 * พ.ศ. 2543 - Order of the White Elephant - 1st Class (Thailand) ribbon.svg เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
 * พ.ศ. 2540 - Order of the Crown of Thailand - 1st Class (Thailand) ribbon.svg เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฏไทย (ป.ม.)

อ้างอิง
1. ลักษณะพื้นฐานทางวัฒนธรรม-สังคม-เศรษฐกิจ

2. สถาบันการเมือง-การบริหาร : โครงสร้างและพฤติกรรม

3. สถาบันการเมือง-การบริหาร โครงสร้างและพฤติกรรม(ภาค2)

4. วิเคราะห์การเมือง : สรุปแนวคิดของสิบนักวิชาการอเมริกัน

5. ความสัมพันธ์บ้านพี่เมืองน้อง

6. https://www.ryt9.com/s/ryt9/127329

7. ทำเนียบอธิบดี กรมส่งเสริมการปกครองท้องถิ่น

8. ยงยุทธชง"สุกิจ"นั่งอธิบดีปกครอง

9. ประกาศกรมการปกครองเรื่อง กําหนดแบบคําขอตรวจหลักฐาน รายการ หรือข้อมูลเกี่ยวกับบัตรประจําตัวประชาชน

10. สายตรงจากต่างแดน 23/09/55

11. ประกาศสํานักนายกรัฐมนตรีเรื่อง พระราชทานเครื่องราชฯ ลำดับที่ 153

12. การเลือกตั้งผู้ว่าราชการจังหวัด กับราชการส่วนภูมิภาคในรัฐไทย